**Aș transforma o clipă-n veșnicie**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aș transforma o clipă-n veșnicie

Când ești cu mine, ziua-i clipă,

Asudă mintea-n prag de seară,

Ne plimbă vântul pe-o aripă

Și nu se-ntâmplă prima oară.

Plutim, ca fulgii de Albatros,

Când apele-s învolburate,

Te apuc de mână, afectuos,

O, Doamne!.. câtă voluptate!.

Trăirile se leagă-n lanțuri,

Nu obosesc, când se repetă,

C-o partitură ca în valsuri

Și-o broderie de croșetă.

A trecut noaptea într-o clipă,

Razele se întorc din soare,

Ce frumos când se înfiripă

Din iubire, o încleștare!

Când simțirea își pierde urma,

Timpul curge în dibăcie,

Lângă tine aș transforma

Orice clipă în veșnicie.

Autor: Gabriel Stănciulescu